b'\n_START_ARTICLE_\nBicentri\xc4\x8dni mnogokotnik\n_START_PARAGRAPH_\nBicentri\xc4\x8dni ali tetivnotangentni mnogokotnik je v ravninski geometriji konveksni mnogokotnik, \xc4\x8de zanj hkrati obstajata o\xc4\x8drtana in v\xc4\x8drtana kro\xc5\xbenica. Vsi trikotniki in pravilni mnogokotniki so bicentri\xc4\x8dni. Na drugi strani na primer pravokotnik ni bicentri\xc4\x8den, saj ne obstaja tak\xc5\xa1na kro\xc5\xbenica, ki bi bila tangentna na vse njegove stranice. Bicentri\xc4\x8den pa je kvadrat. Pri pravilnih mnogokotnikih sta kro\xc5\xbenici istosredi\xc5\xa1\xc4\x8dni in sredi\xc5\xa1\xc4\x8di kro\xc5\xbenic sovpadata.'